
Për rishpërndarje fondesh ndërmjet programeve në buxhetin e vitit 2011, miratuar për ministrinë e ekonomisë, tregtisë dhe energjetikës, për QKR-në

Në mbështetje të nenit 100 të Kushtetutës, të shkronjës “a” të nenit 44 të ligjit nr.9936, datë 26.6.2008 “Për menaxhimin e sistemit buxhetor në Republikën e Shqipërisë” dhe të neneve 10 e 17 të ligjit nr.10 355, datë 27.11.2010 “Për buxhetin e vitit 2011”, të ndryshuar, me propozimin e Ministrit të Ekonomisë, Tregtisë dhe Energjetikës, Këshilli i Ministrave

Vendosi:

1. Ministrisë së Ekonomisë, Tregtisë dhe Energjetikës, në buxhetin e miratuar për vitin 2011, në programin “Mbështetje për zhvillim ekonomik”, zëri  “Investime kapitale të brendshme”, t’i shtohet fondi prej 16 000 000 (gjashtëmbëdhjetë milionë) lekësh, për Qendrën Kombëtare të Regjistrimit.
2. Kjo shumë të përballohet nga pakësimi i fondit në programin “Mbështetje për mbikëqyrjen e tregut, infrastrukturën e cilësisë dhe pronësinë industriale”, zëri “Investime kapitale të brendshme”, nga Drejtoria e Përgjithshme e Metrologjisë.
3. Ngarkohen Ministria e Financave dhe Ministria e Ekonomisë, Tregtisë dhe Energjetikës për zbatimin e këtij vendimi.
Ky vendim hyn në fuqi pas botimit në Fletoren Zyrtare.

